
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 51240/21.9.90 (ΦΕΚ/Β/1.10.90) 
Υπουργικής Απόφασης «Σύσταση και Συγκρότηση 
των Περιφερειακών Γνωμοδοτικών Επιτροπών του 
άρθρου 8 του Ν. 1892/90 και καθορισμός της διαδι¬ 
κασίας λειτουργίας τους, όπως τροποποιήθηκε και 
συμπληρώθηκε με την 52947/2.11.90 (ΦΕΚ /Β/ 
7.11.90) απόφαση. 1 

Συμπλήρωση και τροποποίηση της απόφασης με αριθμ. 
2049295/11342/0025/23.8.91, όπως ισχύει με 
την οποία εγκρίθηκαν πιστωτικές διευκολύνσεις 
στους πληγέντες από την πυρκαϊά που εκδηλώθηκε 
στο κτίριο επί των οδών Πανεπιστημίου 62 και Θεμι¬ 
στοκλέους 1 καθώς και στο κτίριο επί της οδού Πα¬ 


τησίων 38. 2 

Απαλλαγή από το φόρο προστιθέμενης αξίας (Φ.Π.Α.) 
των ενόπλων δυνάμεων του ΝΑΤΟ. 3 

Έγκριση καταβολή μισθωμάτων από 1.1.92 μέχρι 
29.5.92, στο Εργατικό Κέντρο Αθήνας. 4 

Συγκρότηση Συντονιστικού Συμβουλίου Επαγγελματι¬ 
κής Κατάρτισης και Αποκατάστασης Ατόμων με ει¬ 
δικές ανάγκες του άρθρου 13 του Ν. 1836/89. .. 5 

Συμπλήρωση της αριθ. Φ.400/ΣΤ/1874 από 
15.3.1993 αποφάσης ΥΠΕΠΘ. 6 


Χορήγηση άδειας ίδρυσης και λειτουργίας Μουσικής 
Σχολής, στην Κυριακοϋλα - Μουχτάρη - Ποντική. 7 

Χορήγηση άδειας ίδρυσης και λειτουργίας Μουσικής 
Σχολής, στην Ομόρρυθμη Εταιρεία «Ιωάννης Πα- 


ντούδης - Ελένη Κριθαρίδου Ο.Ε.». 8 

Χορήγηση άδειας ίδρυσης και λειτουργίας Μουσικής 
Σχολής, στην Μαγδαληνή Τσεσμελή. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 46967/ΔΙΟΕ 587 (1) 

Τροποποίηση της 51240/21.9.90 (ΦΕΚ/Β/1.10.90) 
Υπουργικής Απόφασης «Σύσταση και Συγκρότηση των 
Περιφερειακών Γνωμοδοτικών Επιτροπών του άρθρου 
8 του Ν. 1892/90 και καθορισμός της διαδικασίας λει¬ 
τουργίας τους, όπως τροποποιήθηκε και συμπληρώ¬ 
θηκε με την 52947/2.11.90 (ΦΕΚ /Β/ 7.11.90) από¬ 
φαση. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όρ¬ 
γανα» αρθ. 29Α. 

β. Του Ν. 1892/90 «Για τον εκσυγχρονισμό και την ανά¬ 
πτυξη και άλλες διατάξεις» και ειδικότερα τα άρθρα 1 έως 
και 23 αυτού. 

γ. Τον Ν. 1622/1986 (ΦΕΚ /92Α/14.7.1986) «Τοπική 
Αυτοδιοίκηση Περιφερειακή Ανάπτυξη και Δημοκρατικός 
Προγραμματισμός» και ειδικότερα το άρθρο 68 αυτού. 

δ. Του Π.Δ. 51/1987 (ΦΕΚ 26/Τ.Α./6.3.1987) «Καθο¬ 
ρισμός των Περιφερειών της Χώρας για το σχεδιασμό, 
προγραμματισμό και συντονισμό της Περιφερειακής Ανά¬ 
πτυξης». 

ε. Του Π.Δ. 333/8.7.1988 (ΦΕΚ 154/Τ.Α./13.7.1988) 
«Αναδιάρθρωση και σύσταση νέων Δ/νσεων Περιφερεια¬ 
κής Ανάπτυξης του Υπουργείου Εθνικής Οικονομίας». 

στ. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (Α 141). 

2. Την Υ 1935/3.12.1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός Αρμοδιοτήτων των Υφυπουργών Εθνικής Οικονο¬ 
μίας» (Β. 726). 

3. Την κοινή απόφαση των Υπουργών Προεδρίας της 
Κυβέρνησης, Εθνικής Οικονομίας και Οικονομικών αριθμ. 
61495/ΔΙΟΑΔ/1026/22.6.92 (ΦΕΚ 578/Β/ 23.9.92) 
«Περιορισμός Συλλογικών Οργάνων του Υπουργείου Εθνι¬ 
κής Οικονομίας». 

4. Τις Υπηρεσιακές ανάγκες. 

5. Την πρόταση του αρμόδιου φορέα, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Τροποποιούμε: 

1. Την παράγραφο Γ «ΠΕΡΙΦΕΡΕΙΑΚΗ ΓΝΩΜΟΔΟ- 
ΤΙΚΗ ΕΠΙΤΡΟΠΗ ΙΟΝΙΩΝ ΝΗΣΩΝ» του άρθρου 5 της 
51240/21.9.1990 (ΦΕΚ 628/Β/1.10.1990) Υπουργικής 
Απόφασης όπως συμπληρώθηκε με το άρθρο 2 της 
52947/2.11.1990 απόφασης (ΦΕΚ 698/Β/7.11.90) και 
τροποποιήθηκε μεταγενέστερα, ως προς τα μέλη 4, 8 και 
10 της Επιτροπής ως εξής: 

4. Ιωάννης Παντόπουλος, εκπρόσωπος του Υπουργείου 
Γεωργίας ως τακτικό μέλος αντί του Στυλιανού Μακρή της 
Δ/νσης Γ εωργίας Κέρκυρας, με αναπληρωτή τον Ανδρέα 
Μεσημέρη αντί του Ιωάννη Παντόπουλου. 

8. Κων/νος Καρύδης εκπρόσωπος της Εθνικής Τράπε¬ 
ζας Ελλάδος, κατάστημα Κέρκυρας ως αναπληρωματικό 
μέλος αντί του Σωκράτους Εμμανουηλίδη. 

10. Κων/νος Μπούλης, εκπρόσωπος της Ιονικής Τρά¬ 
πεζας Ελλάδος, κατάστημα Κέρκυρας, ως τακτικό μέλος 
αντί του Στέφανου Ανδριώτη. 

Άρθρο 2 

1. Κατά τα λοιπά ισχύουν οι διατάξεις της 51240/ 
21.9.90 (ΦΕΚ 628/Β/1.10.90) Υπουργικής Απόφασης 
όπως συμπληρώθηκε με την αριθμ. 52947/2.11.90 
(ΦΕΚ/Β/7.11.90) απόφασης και τροποποιήθηκε μεταγε¬ 
νέστερα. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεώς. 

- Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεώς. « 

^ Αθήνα, 27 Μαΐου 1993 

Ο ΥΦΥΠΟΥΡΓΟΣ 

ΚΩΝ. ΔΟΥΣΗΣ 
-♦- 

Αριθ. 2012346/2583/0025 (2) 

Συμπλήρωση και τροποποίηση της απόφασης με αριθμ. 
2049295/11342/0025/23.8.91, όπως ισχύει με την 
οποία εγκρίθηκαν πιστωτικές διευκολύνσεις στους 
πληγέντες από την πυρκαίά που εκδηλώθηκε στο κτί¬ 
ριο επί των οδών Πανεπιστημίου 62 και Θεμιστοκλέους 
1 καθώς και στο κτίριο επί της οδού Πατησίων 38. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.78 πράξεως Νομοθετικού 
Περιεχομένου (ΦΕΚ Α 117) «Περί αποκαταστάσεως ζη¬ 
μιών εκ σεισμών Βορείου Ελλάδος», όπως αυτή κυρώ¬ 
θηκε, τροποποιήθηκε και συμπληρώθηκε με τους νόμους 
867/1979 (ΦΕΚ Α' 24) 1048/1080 (ΦΕΚ Α' 101) 1133/ 
1981 (ΦΕΚ Α 54) και 1190/1981 (ΦΕΚ Α' 203). 

2. Τις διατάξεις του Ν.Δ. 1266/82 (ΦΕΚ Α' 81) «Περί 


οργάνων ασκήσεως της Νομισματικής Πιστωτικής και Συ¬ 
ναλλαγματικής Πολιτικής και άλλες διατάξεις», όπως συ¬ 
μπληρώθηκε με το άρθρο 25 παρ. 6 του Ν. 1418/84, περί 
Δημοσίων Εργων και ρυθμίσεως συναφών θεμάτων» (ΦΕΚ 
Α' 23). 

3. Τις διατάξεις του Ν. 128/75 «Περί τροποποιήσεως 
και συμπληρώσεως διατάξεων τινών αναφερόμενων εις 
την λειτουργία του χρηματοδοτικού συστήματος». 

4. Τις διατάξεις του Ν. 1954/91 (ΦΕΚ Α' 97) «Διαρρυθ¬ 
μίσεις στον ενιαίο ειδικό φόρο κατανάλωσης των πετρε¬ 
λαιοειδών προϊόντων και άλλες διατάξεις». 

5. Την με αριθμ. Δ16α/04/773/29.11.90 κοινή από¬ 
φαση του Υπουργού Προεδρίας και του Αναπληρωτή 
Υπουργού ΠΕΧΩΔΕ σχετικά με τον αριθμό των υπογρα¬ 
φών. 

6. Την κοινή απόφαση Πρωθυπουργού και Υπουργού 
Εθνικής Οικονομίας αριθμ. Υ.1935/1992 «Ανάθεση αρ¬ 
μοδιοτήτων Υπουργού Εθνικής Οικονομίας στον Υφυ¬ 
πουργό Εθνικής Οικονομίας». 

7. Την κοινή απόφαση Πρωθυπουργού και Υπουργού 
Οικονομικών αριθμ. Υ. 1847/1078399/1182/001/7.8.92 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

8. Την απόφασή μας αριθμ. 2049295/11342/0025/ 
23.8.91, όπως συμπληρώθηκε και τροποποιήθηκε με τις 
όμοιές της αριθμ. 2066844/15189/0025/24.10.91 και 
2003850/877/0025/21.1.92 και 2029275/ 5305/0025/ 
2.4.92, με την οποία εγκρίθηκαν πιστωτικές διευκολύν¬ 
σεις στους πληγέντες από την πυρκαίά που εκδηλώθηκε 
στο κτίριο επί των οδών Πανεπιστημίου 62 και Θεμιστο¬ 
κλέους 1 καθώς και στο κτίριο επί της οδού Πατησίων 38, 
αποφασίζουμε: 

Τροποποιούμε και συμπληρώνουμε την απόφασή μας 
με την αριθμ. 2049295/11342/0025/23.8.91, όπως 
ισχύει, ως ακολούθως: 

1. Εγκρίνουμε για τη ρύθμιση των κατά την 30.9.91 υφι¬ 
σταμένων οφειλών από παλαιότερα δάνεια: 

α) Την αύξηση του ανώτατου ορίου οφειλών, που μπο¬ 
ρούν κατά επιχείρηση να υπαχθούν στην ρύθμιση, από 
δρχ. εκατό εκατομμύρια (100.000.000) σε δρχ. διακόσια 
εκατομμύρια (200.000.000). 

β) Την επιμήκυνση της περιόδου χάριτος των δανείων, 
που προκύπτουν από τη ρύθμιση, από δύο (2) σε τρία (3) 
έτη, χωρίς αντίστοιχη επιμήκυνση της συνολικής διάρ¬ 
κειας εξόφλησης των δανείων αυτών. 

γ) Την αύξηση του ποσού των ρυθμιζόμενων οφειλών, 
που υφίσταντο κατά την ημέρα της πυρκαϊάς ή της χορή¬ 
γησης των δανείων, για το οποίο το Δημόσιο αναλαμβάνει 
την υποχρέωση να καταβάλλει στις Τράπεζες, με χρέωση 
του λογ/σμού του Ν. 128/75, το 80% των τόκων του χρο¬ 
νικού διαστήματος από την ημέρα της κάθε πυρκαϊάς ή 
από την ημέρα της χορήγησης των μεταγενεστέρων από 
κάθε πυρκαίά δανείων μέχρι 30.9.91 και για την περίοδο 
χάριτος, από δρχ. είκοσι εκατομμύρια (20.000.000) σε 
δρχ. εκατόν πενήντα εκατομμύρια (150.000.000). 

2. Εγκρίνουμε να υπαχθούν στη ίδια ρύθμιση με αυτή για 
τις υφιστάμενες κατά την 30.9.91 (κοινή Υπουργική Από¬ 
φαση 2003850/877/0025/21.1.92 και επόμενες) οφει¬ 
λές από παλαιότερα δάνεια και οι υφιστάμενες οφειλές 
κατά την 31.12.92 που προέρχονται από δάνεια που χορη¬ 
γήθηκαν μετά την 30.9.91 στα οποία δεν περιλαμβάνονται 
όμως αυτά που χορηγήθηκαν σύμφωνα με τα οριζόμενα 

στην απόφασή μας με αριθμ. 2049295/11342/0025/ 
23.8.91, όπως ισχύει. 

3. Για τη χορήγηση των δανείων και τις ρυθμίσεις των 
οφειλών από παλαιότερα δάνεια με βάση τα οριζόμενα 
στις διατάξεις της απόφασής μας με αριθμ. 2049295/ 
11342/0025/23.8.91, όπως θα ισχύει μετά τη δημο¬ 
σίευση της παρούσας, δεν θα λαμβάνονται υπόψη τυχόν 
δυσμενή στοιχεία σε βάρος των εν λόγω πληγέντων, οφει- 
λόμενα σε άλλα γεγονότα. 

4. Η δαπάνη θα βαρύνει το λογ/σμό του Ν. 128/75, ο 
οποίος δημιουργείται από την παρακράτηση επί των χορη¬ 
γήσεων των Τραπεζών με σκοπό την επιδότηση επιτοκίων 
δανείων. 

Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του και για το λόγο αυτό η τυχόν επιβάρυνση του Κρατικού 
Προϋπολογισμού δεν μπορεί να εκτιμηθεί. 

Η απόφαση αυτή θα ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΚΩΝ. ΔΟΥΣΗΣ Π. ΔΟΥΚΑΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΑΧ. ΚΑΡΑΜΑΝΛΗΣ 
-♦- 

Αριθ. 1070650/4752/0014 (3) 

Απαλλαγή από το φόρο προστιθέμενης αξίας (Φ.Π.Α.) των 
ενόπλων δυνάμεων του ΝΑΤΟ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 «για την 
εφορμογή του φόρου προστιθέμενης αξίας και άλλες δια¬ 
τάξεις» (ΦΕΚ 125/Α'), όπως ισχύει, και ειδικότερα: 

α) Του εδαφίου γγ της περίπτωσης στ' της παραγράφου 
1 του άρθρου 22, καθώς και της παραγράφου 2 του ίδιου 
άρθρου. 

β) Της παραγρ. 3 του άρθρου 58. 

2. Τις διατάξεις του άρθρου 15 παράγραφος 10 της 
Οδηγίας 77/388/ΕΟΚ, όπως ισχύει. 

3. Τις διατάξεις του Ν. 2799/54 (ΦΕΚ 63/54/Α') περί 
«κυρώσεως της εν Λονδίνω υπογραφείσης την 19η Ιου¬ 
νίου 1951 Συμβάσεως μεταξύ κρατών - μελών της Συνθή¬ 
κης του Βορείου Ατλαντικού επί του νομικού καθεστώτος 
των δυνάμεων αυτών και του εν Παρισίοις υπογραφέντος 
καθεστώτος των διεθνών στρατιωτικών Αρχηγείων των 
εγκαθιδρυομένων συμφώνως προς τη Συνθήκη του Βο¬ 
ρείου Ατλαντικού». 

4. Την αριθμ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525/Β') «περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

5. Την ανάγκη καθιέρωσης απλής, κατά το δυνατόν, 
διαδικασίας υλοποίησης των απαλλαγών που προβλέπο- 
νται απο τις κείμενες διατάξεις για τις δυνάμεις του 


ΝΑΤΟ. 

6. Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, δεδομένου ότι 
θεσπίζει διαδικασία εφαρμογής διατάξεων του Ν.1642/ 
86, αποφασίζουμε: 

Παρέχουμε απαλλαγή από το φόρο προστιθέμενης 
αξίας (Φ.Π.Α.) προς τις ένοπλες δυνάμεις του ΝΑΤΟ, σύμ¬ 
φωνα με τα διαλαμβανόμενα στα επόμενα άρθρα: 

Άρθρο 1 

Απαλλασσόμενες πράξεις 

Απαλλάσσονται από το φόρο: 

α) Η παράδοση αγαθών και η παροχή υπηρεσιών που 
ενεργούνται στην Ελλάδα προς τις ένοπλες δυνάμεις των 
άλλων κρατών μελών της Συνθήκης της Βορειοατλαντικής 
Συμμαχίας (ΝΑΤΟ) και προς το πολιτικό προσωπικό που 
τις συνοδεύουν. 

β) Η εισαγωγή αγαθών που ενεργείται στην Ελλάδα από 
τα πρόσωπα της προυγούμενης παραγράφου. 

γ) Η παράδοση αγαθών και η παροχή υπηρεσιών που 
ενεργούνται από υποκείμενες στο φόρο εγκαταστημέ- 
νους στην Ελλάδα προς τα πρόσωπα της παραγράφου 1 τα 
οποία υπηρετούν σε άλλο κράτος μέλος της Κοινότη¬ 
τας. 

Άρθρο 2 

Όροι και προϋποθέσεις απαλλαγής 

1. Τα αγαθά που αγοράζουν ή εισάγουν στην Ελλάδα ή 
οι υπηρεσίες που λαμβάνουν στην Ελλάδα τα ανωτέρω δι¬ 
καιούχο της απαλλαγής πρόσωπα πρέπει να έχουν ως 
προορισμό: 

α) Την κατασκευή, βελτίωση, επισκευή, συντήρηση και 
λειτουργία των εγκαταστάσεων και έργων κοινής υποδο¬ 
μής του ΝΑΤΟ που βρίσκονται στην Ελλάδα. 

β) Την κάλυψη προσωπικών αναγκών του αλλοδαπού 
στρατιωτικού και πολιτικού προσωπικού του ΝΑΤΟ και των 
εξαρτημένων από τα πρόσωπα αυτά μελών της οικογέ¬ 
νειας τους. 

Τα αγαθά πρέπει σε κάθε περίπτωση να συνιστούν λογι¬ 
κές ποσότητες και να μην υπερβαίνων τις πραγματικές 
ανάγκες των μελών του ΝΑΤΟ και των οικογενειών τους 
ανάλογα και με το χρόνο διαμονής ή παραμονής τους στην 
Ελλάδα. 

γ) Τον εφοδιασμό των κυλικείων και λεσχών του στρατι¬ 
ωτικού και πολιτικού προσωπικού του ΝΑΤΟ. 

2. Προκειμένου για υπηρεσίες τηλεπικοινωνιακής εξυ¬ 
πηρέτησης και διανομής ηλεκτρικού ρεύματος και αερίου, 
η απαλλαγή παρέχεται μόνο εφόσον πραγματοποιούνται, 
μέσω συσκευών ή μετρητών η εγκατάσταση και η χρήση 
των οποίων έχει προηγούμενα δηλωθεί στην αρμόδια 
Διεύθυνση του Υπουργείου Εξωτερικών (Δ/νση Εθιμοτυ¬ 
πίας, Ζαλοκώστα 3, 10671 ΑΘΗΝΑ) και στους οικείους 
προμηθευτές. 

Γνωστοποίηση των συσκευών ή μετρητών απαιτείται και 
σε κάθε περίπτωση μεταβολής ή αλλαγής των ανωτέρω ή 
των χρηστών αυτών. 

Άρθρο 3 

Διαδικασία απαλλαγής 

1. Για την υλοποίηση της απαλλαγής, απαιτείται η σύ¬ 
νταξη και η υποβολή σχετικού εγγράφου, πριν από την 
αγορά των αγαθών ή τη λήψη των υπηρεσιών ή την εισα- 


4510 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




γωγή των αγαθών, προς τον προμηθευτή των αγαθών ή 
τον παρέχοντα την υπηρεσία ή προς το αρμόδιο Τελωνείο 
εισαγωγής, κατά περίπτωση. 

2. Το ανωτέρω έγγραφο, υπόδειγμα του οποίου επισυ¬ 
νάπτεται στην παρούσα (υπόδειγμα αριθμ. 1) υπογράφε¬ 
ται από τον διοικητή των ενόπλων δυνάμεων του ΝΑΤΟ 
που σταθμεύουν στην Ελλάδα ή τον αναπληρωτή αυτού 
και περιλαμβάνει τα στοιχεία του προμηθευτή των αγαθών 
ή του παρέχοντος την υπηρεσία, το είδος των αγαθών ή 
υπηρεσιών, την ποσότητα και τη συνολική αξία των αγα¬ 
θών ή την αμοιβή των υπηρεσιών, καθώς και βεβαίωση του 
υπογράφοντος, ότι τα αγαθά και οι υπηρεσίες καλύπτουν 
ανάγκες του ΝΑΤΟ σύμφωνα με τα οριζόμενα στο προη¬ 
γούμενο άρθρο. 

3. Ο προμηθευτής των αγαθών ή ο παρέχων την υπηρε¬ 
σία ή ο εργολάβος κατασκευής, επισκευής, συντήρησης 
κλπ. έργων και εγκαταστάσεων κοινής υποδομής του 
ΝΑΤΟ, εκδίδει τιμολόγιο χωρίς ΦΠΑ αναγράφοντας σ’ 
αυτό την ένδειξη «ΑΠΑΛΛΑΓΗ ΑΠΟ ΤΟ ΦΠΑ» σύμφωνα 
με την απόφαση του Υπουργού Οικονομικών αριθμ. 
1070650/4752/0014/20.5.93. 

Ο εκδότης του τιμολογίου επισυνάπτει στο στέλεχος 
αυτού το ανωτέρω έγγραφο του Διοικητή των δυνάμεων 
του ΝΑΤΟ, το οποίο αποτελεί γι' αυτόν το δικαιολογητικό 
στοιχείο της χωρίς ΦΠΑ πραγματοποιούμενης συναλλα¬ 
γής. 

4. Στην περίπτωση εισαγωγής αγαθών το έγγραφο του 
Διοικητή των δυνάμεων του ΝΑΤΟ υποβάλλεται στο αρμό¬ 
διο Τελωνείο εισαγωγής, προκειμένου τα αναφερόμενα σ’ 
αυτό αγαθά να παραδοθούν είτε με το καθεστώς της προ¬ 
σωρινής εισαγωγής είτε με το καθεστώς της ατέλειας, 
κατά περίπτωση, ανάλογα με το είδος και την αξία των ει- 
σαγομένων ειδών. 

•Άρθρο 4 

Διαδικασία απαλλαγής για τις δυνάμεις του ΝΑΤΟ που 

σταθμεύουν σε άλλο κράτος μέλος της Κοινότητας. 

1. Οι δικαιούμενες της απαλλαγής δυνάμεις του ΝΑΤΟ, 
σύμφωνα με το εδάφιο γ' του άρθρου 1 της παρούσας, συ¬ 
μπληρώνουν, σύμφωνα με τις επ’ αυτού ενδείξεις ειδικό 
κοινοτικό έντυπο αίτησης απαλλαγής από το ΦΠΑ, υπό¬ 
δειγμα του οποίου στην Ελληνική γλώσσα (Υπόδειγμα 
αριθμ. 2) επισυνάπτεται στην παρούσα. 

2. Το έντυπο συμπληρώνεται σε δύο αντίτυπα και υπο¬ 
γράφεται από τον Διοικητή των δυνάμεων του ΝΑΤΟ που 
σταθμεύουν σε άλλο κράτος μέλος της Κοινότητας ή από 
τον αναπληρωτή αυτού. 


Αντί της συμπλήρωσης της κατάστασης αγορών που πε¬ 
ριλαμβάνεται στη δεύτερη σελίδα του εντύπου, στο πάνω 
μέρος, μπορεί να επισυναφθεί σ’ αυτό αντίγραφο του δελ¬ 
τίου παραγγελίας ή άλλου ανάλογου στοιχείου, το οποίο 
έχει σταλεί στον προμηθευτή των αγαθών ή έχει αποστα¬ 
λεί από αυτόν στο διοικητή των δυνάμεων του ΝΑΤΟ. 

3. Το έντυπο δεόντως συμπληρωμένο υποβάλλεται 
στην αρμόδια δημόσια αρχή του κράτους μέλους διαμονής 
των δυνάμεων του ΝΑΤΟ, προκειμένου η υπηρεσία αυτή 
να βεβαιώσει εγγράφως στο πρώτο αντίτυπο (σελίδα δεύ¬ 
τερη κάτω μέρος) ότι τα αγαθά ή οι υπηρεσίες καλύπτουν 
πραγματικές ανάγκες του στρατιωτικού και πολιτικού προ¬ 
σωπικού των δυνάμεων του ΝΑΤΟ. 

Σε ορισμένα κράτη μέλη είναι ενδεχόμενο οι δυνάμεις 
του ΝΑΤΟ να έχουν απαλλαγή από την υποχρέωση λή- 
ψεως της ανωτέρω βεβαίωσης για κάθε συναλλαγή. 

Στην περίπτωση αυτή συμπληρώνεται κατάλληλα η οι¬ 
κεία ένδειξη στο κάτω αριστερά μέρος της πρώτης σελί¬ 
δας του εντύπου. 

4. Το πρώτο αντίτυπο με τη βεβαίωση της δημόσιας 
υπηρεσίας, παραδίδεται ή αποστελλεται στον προμη¬ 
θευτή των αγαθών ή τον παρέχοντα την υπηρεσία που έχει 
την εγκατάστασή του στην Ελλάδα. 

5. Τα πρόσωπα της προηγούμενης παραγράφου εκδί¬ 
δουν τιμολόγιο χωρίς ΦΠΑ αναγράφοντας την ένδειξη 
«ΑΠΑΛΛΑΓΗ ΑΠΟ ΤΟ ΦΠΑ ΣΕ ΕΦΑΡΜΟΓΗ ΤΟΥ ΑΡ¬ 
ΘΡΟΥ 15(10) ΤΗΣ ΟΔΗΓΙΑΣ 77/388/ΕΟΚ» με βάση την 
απόφαση του Υπουργού Οικονομικών αριθμ. 1070650/ 
4752/0014/20.5.93. 

Ο εκδότης του τιμολογίου επισυνάπτει στο στέλεχος 
αυτού το ανωτέρω αντίτυπο του εντύπου που αποτελεί γι’ 
αυτόν το δικαιολογητικό στοιχείο της χωρίς φόρο πραγμα¬ 
τοποιούμενης συναλλαγής. 

6. Σχετικά με την απόδειξη αποστολής ή μεταφοράς 
των αγαθών εκτός Ελλάδας, ισχύουν οι ίδιες υποχρεώ¬ 
σεις, οι οποίες επιβάλλονται στις ενδοκοινοτικές παραδό¬ 
σεις αγαθών σε πρόσωπα, τα οποία έχουν αριθμό φορολο¬ 
γικού μητρώου σε άλλη χώρα της Κοινότητας. 

Άρθρο 5 
Έναρξη ισχύος 

Η απόφαση αυτή που ισχύει από την έκδοσή της να δη- 
μοσιευθεί στην Εφημερίδα της Κυβερνήσεως. 

Αθήνα, 20 Μαΐου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 





(1) ή αντίγραφο του δελτίου παραγγελίας 

Αριθ. 50497 (4) 

Έγκριση καταβολής μισθωμάτων από 1.1.92 μέχρι 
29.5.92, στο Εργατικό Κέντρο Αθήνας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92 
«Οικονομική αυτοτέλεια των συνδικαλιστικών οργανώ¬ 
σεων και διατάξεις για το διοικητικό συμβούλιο του Οργα¬ 
νισμού Εργατικής Εστίας» (ΦΕΚ 180/Α/25.11.92). 

3. Το αριθ. 3/10.2.93 πρακτικό συνεδρίασης του Δ.Σ. 
του Ο.Ε.Ε. 

4. Την αριθ. Υ 1941/92 κοινή απόφαση του Πρωθυ¬ 
πουργού και του Υπουργού Εργασίας «Ανάθεση αρμοδιο¬ 
τήτων στον Υφυπουργό Εργασίας», αποφασίζουμε: 

Εγκρίνουμε, σύμφωνα με τις διατάξεις του άρθρου 1 
παρ. 1 του Ν. 2091 /92, την καταβολή ποσού ενός εκατομ¬ 
μυρίου εκατόν δέκα οκτώ χιλιάδων (1.118.000) δραχμών, 
στο Εργατικό Κέντρο Αθήνας, για οφειλόμενα μισθώματα 
του κτιρίου επί της Αρμοδίου 14 (4ος, 5ος, 6ος όροφος), 
από 1.1.92 μέχρι 29.5.92. 

Προϋπόθεση για την καταβολή του οφειλομένου ποσού, 
αποτελεί η προσκόμιση στον Ο.Ε.Ε. του μισθωτηρίου συμ¬ 
βολαίου. 

Η δαπάνη που θα προκύψει από την παρούσα απόφαση, 
δε βαρύνει τον κρατικό προϋπολογισμό, αλλά τον ΚΑΕ 
813 του προϋπολογισμού του Ο.Ε.Ε. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 21 Μαΐου 1993 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 
-♦- 

Αριθ. 92732 (5) 

Συγκρότηση συντονιστικού συμβουλίου επαγγελματικής 

κατάρτισης και αποκατάστασης ατόμων με ειδικές 

ανάγκες του άρθρου 13 του Ν. 1836/89. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 4 του άρθρου 13 του Ν. 
1836/89 «Προώθηση της απασχόλησης και της επαγγελ¬ 
ματικής κατάρτισης και άλλες διατάξεις». 

2. Την αριθ. 30578/5.3.91 κοινή απόφαση των Υπουρ¬ 
γών Εργασίας και Υγείας, Πρόνοιας και Κοινωνικών Ασφα¬ 
λίσεων «Περί καθορισμού λειτουργίας του Συντονιστικού 
Συμβουλίου κ.λπ.» (ΦΕΚ 130/Β/6.3.91). 

3. Τις υποδείξεις των αρμοδίων φορέων. 

4. Την αριθ. Υ 1941/92 απόφαση του Πρωθυπουργού 
και Υπ. Εργασίας «Ανάθεση αρμοδιοτήτων στον Υφυ¬ 
πουργό Εργασίας Ν. Αγγελόπουλο», αποφασίζουμε: 

Συγκροτούμε το Συντονιστικό Συμβούλιο Επαγγελματι¬ 
κής Κατάρτισης και Αποκέντρωσης- ατόμων με ειδικές 
ανάγκες του Υπουργείου Εργασίας και διορίζουμε: 

α) Το Γενικό Γραμματέα του Υπουργείου Εργασίας ως 
Πρόεδρο με αναπληρώτρια την Ειδική Γραμματέα Ευθυμία 
Ιωαννίδου. 

β) Την Παρασκευή Ζέρβα - Ράπτη, υπάλληλο του 


Υπουργείου Εργασίας, ως τακτικό μέλος, με αναπληρώ- 
τρια τη Δήμητρα Γκανά, υπάλληλο του ίδιου Υπουρ¬ 
γείου. 

γ) Την Πηγή Μανωλεδάκη, υπάλληλο του Υπουργείου 
Υγείας, Πρόνοιας και Κοινών. Ασφαλίσεων, ως τακτικό μέ¬ 
λος, με αναπληρώτρια την Καλλιόπη Παπαδομαρκάκη. 

δ) Το Στυλιανό Νικόδημο, εκπρόσωπο του Υπουργείου 
Εθνικής Παιδείας και θρησκευμάτων, ως τακτικό μέλος, 
με αναπληρωτή τον Ιωάννη Σπετσιώτη. 

ε) Τον Αγγελο Αγγελίδη υπάλληλο του ΟΑΕΔ, ως τα¬ 
κτικό μέλος, με αναπληρώτρια την Α. Χαριτοπούλου. 

στ) Τους Ιωάννη Βαρδακαστάνη και Μιχαήλ Νούτσο, εκ¬ 
προσώπους της Εθνικής Συνομοσπονδίας ατόμων με ει¬ 
δικές ανάγκες, ως τακτικά μέλη, με αναπληρωτές τους 
Παναγιώτη Κουρουμπλή και θωμά Κλεισιώτη της ιδίας ορ¬ 
γάνωσης. 

ζ) Τον Μιλτιάδη Εμμανουηλίδη, εκπρόσωπο της Πανελ¬ 
λήνιας Ομοσπονδίας Σωματείων Γονέων και Κηδεμόνων 
Αναπήρων τέκνων, ως τακτικό μέλος, με αναπληρωτή το 
Χρήστο Καρατζά, της ίδιας οργάνωσης. 

η) Τον Αλέξανδρο Σκιαδά, εκπρόσωπο του ΣΕΒ, ως τα¬ 
κτικό μέλος, με αναπληρωτή τον Λάμπρο Παπάίωάννου. 

θ) Τον Τρύφωνα Ζαχαριάδη, εκπρόσωπο της (ΓΣΕΕ), ως 
τακτικό μέλος, με αναπληρωτή τον Κων/νο Κοψιδά. 

ι) Το Βασίλειο Γαμβρούδη, υπάλληλο του Υπουργείου 
Εργασίας, ως ειδικό εμπειρογνώμονα, με αναπληρώτρια 
την Ελένη Καναπίτσα, υπάλληλο του ίδιου Υπουργείου. 

ια) Την Ξανθή Μιχαήλ, ιατρό από το Υπουργείο Υγείας, 
Πρόνοιας και Κοινωνικών Ασφαλίσεων, ως ειδική εμπειρο¬ 
γνώμονα. 

ιβ) Την Ευτυχία Γερανιού, εκπρόσωπο των Κοινωνικών 
Λειτουργών, ως τακτικό μέλος, με αναπληρωματικό μέλος 
το Σαράντη Σαραντόπουλο. 

2. Εισηγητή του Συμβουλίου ορίζουμε το Νικόλαο Κα- 
ραδήμα, υπάλληλο του Υπουργείου Εργασίας, με αναπλη- 
ρώτρια τη Λυδία Κοτρώφ υπάλληλο του ίδιου Υπουρ¬ 
γείου. 

3. Χρέη Γραμματέα του Συμβουλίου ανατίθενται στη 
Ζωή Καπίτσα υπάλληλο του Υπουργείου Εργασίας, με 
αναπλη- 

ρώτρια την Ελισάβετ Δανιήλ, υπάλληλο του ίδιου Υπουρ¬ 
γείου. 

Η ανωτέρω απόφαση δεν προκαλεί δαπάνη στον Κρα¬ 
τικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 1993 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 

-*- 

Αριθ. Φ. 400/ΣΤ/3803 (6) 

Συμπλήρωση της αριθ. Φ.400/ΣΤ/1874 από 15.3.1993 
αποφάσης Υπουργείου Εθνικής Παιδείας και θρη¬ 
σκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις (α) του Ν. 2009/1992 (ΦΕΚ 18 τ.Α'), (β) 
του Ν.Δ. 496/1974 (ΦΕΚ 204 τ.Α’), (γ) του Ν. 179/1988 
(ΦΕΚ 164 τ.Α') και Π.Δ. 173/1990 (ΦΕΚ 162 τ.Α’) και (δ) 

της αριθ. 121/1992 απόφαση του Υπουργού Εθνικής Παι¬ 
δείας και θρησκευμάτων (ΦΕΚ 371 τ.Β'). 

2. Τις διατάξεις του άρθρου 50 του Ν. 2083/1992 (ΦΕΚ 
159 τ.Α'). 

3. Την αριθμ. 376/1992 και 1598/6.10.92 αποφάσεις 
του Υπουργού Εθνικής Παιδείας. 

4. Την αριθ. Φ. 1/Ε/279/19.1.93 κοιν. απόφαση των 
Υπουργών Οικονομικών και ΥΠΕΠΘ (ΦΕΚ 39 τ.Β'). 

5. Την 4/15.2.1993 απόφαση του Δ.Σ. του Ο.Ε.Ε.Κ. 

6. Την αριθ. Φ.400/ΣΤ 1874/15.3.1993 (ΦΕΚ 206 Β') 
απόφαση ΥΠΕΠΘ. 

7. Το υπ’ αριθ. 10/1993 πρακτικό Δ.Σ. του Ο.Ε.Ε.Κ., 
αποφασίζουμε: 

1. Συμπληρώνουμε την αριθ. Φ. 400/ΣΤ 1874/ 
15.3.1993 (ΦΕΚ 206 τ.Β') απόφαση ΥΠΕΠΘ και ορίζουμε 
ότι σε βάρος των ΚΑΕ: 

0211, 0221, 0223, 0025, 0226, 0227, 0232, ,0233, 
0237, 0238, 0259, 0239, 0287, 0415, 0813, 1899 επι¬ 
τρέπεται η διενέργεια δαπανών μέσω της πάγιας προκα¬ 
ταβολής. 

2. Κατά τα λοιπά ισχύει η αριθ. Φ. 400/ΣΤ/1874/1993 
(ΦΕΚ 206 Β') απόφαση ΥΠΕΠΘ. 

Κάλυψη δαπάνης 

Από τις διατάξεις αυτής της απόφαση δεν προκαλείται 
δαπάνη σε βάρος του προϋπολογισμού του Ο.Ε.Ε.Κ. οικο- 
νομ. έτους 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦—- 

Αριθ. ΥΠΠΟ/ΚΑΤΕΧΝ/Δ/27040 (7) 

Χορήγηση άδειας ίδρυσης και λειτουργίας Μουσικής Σχο¬ 
λής, στην Κυριακούλα - Μουχτάρη - Ποντική. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας ιδιωτικών μουσικών ιδρυμά¬ 
των, ως και το από 11.11.57 Β.Δ. «περί κυρώσεως του 
εσωτερικού κανονισμού του Ωδείου θεσ/νίκης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας καλλιτεχνικής εκπαιδεύ- 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την αριθ. ΥΠΠΟ/ΓΝΟΣΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα- 
τείς, Γεν. Δ/ντές, προϊσταμένους Δ/νσεων, τμημάτων, 
γραφείων της Κ.Υ. του ΥΠΠΟ» (ΦΕΚ 987/Β/28.11.91). 

8. Το από 8.4.93 πρακτικό αυτοψίας, της Δ/νσης Τεχνι¬ 


κών Υπηρεσιών, της Νομαρχίας Ξάνθης. 

9. Την από 23.12.92 αίτηση της Κυριακούλας Μου¬ 
χτάρη - Ποντική, ιδρύτριας της ανωτέρω Μουσ. Σχολής, 
με τα συνημμένα δικαιολογητικά, αποφασίζουμε: 

1. Χορηγούμε στην Κυριακούλα Μουχτάρη - Ποντική, 
άδεια ίδρυσης και λειτουργίας Μουσικής Σχολής, που θα 
στεγαστεί στο κτίριο, επί της οδού Αγίου Ελευθερίου 23, 
στην Ξάνθη, και θα έχει επωνυμία «ΜΟΥΣΙΚΗ ΣΧΟΛΗ 
ΣΥΓΧΡΟΝΗ ΜΟΥΣΙΚΗ ΑΓΩΓΗ». 

2. Η Μουσική Σχολή, θα λειτουργήσει τα τμήματα, ωδι¬ 
κής, αρμονίας, πληκτών. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1993 - 94. 

Από τις διατάξεις αυτής της απόφασης, δεν προκαλείται 

δαπάνη, σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαΐου 1993 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ■«♦- 

Αριθ. ΥΠΠΟ/ΚΑΤΕΧΝ/Δ/27171 (8) 

Χορήγηση άδειας ίδρυσης και λειτουργίας Μουσικής Σχο¬ 
λής, στην Ομόρρυθμη Εταιρεία «Ιωάννης Παντούδης - 

Ελένη Κριθαρίδου Ο.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας ιδιωτικών μουσικών ιδρυμά¬ 
των, ως και το από 11.11.57 Β.Δ. «περί κυρώσεως του 
εσωτερικού κανονισμού του Ωδείου θεσ/νίκης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την αριθ. ΥΠΠΟ/ΓΝΟΣΣ/33992/31.8.87 «προϋπο¬ 
θέσεις λειτουργίας τμήματος κλασσικής κιθάρας» (ΦΕΚ 
500/Β/87). 

8. Την αριθ. ΥΠΠΟ/ΓΝΟΣΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
Υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, προϊσταμένους Δ/νσεων, τμημάτων, 
γραφείων της Κ.Υ. του ΥΠΠΟ» (ΦΕΚ 987/Β/28.11.91). 

9. Το από 26.3.93 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχίας Θεσσαλονίκης. 

10. Την από 20.1.93 αίτηση των Ιωάννη Παντούδη και 
Ελένης Κριθαρίδου, με τα συνημμένα δικαιολογητικά, 
αποφασίζουμε: 

1. Χορηγούμε στην ομόρρυθμη εταιρεία, «Ιωάννης Πα- 


4514 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ντούδης - Ελένη Κριθαρίδου Ο.Ε.» άδεια ίδρυσης και λει¬ 
τουργίας Μουσικής Σχολής, που θα στεγαστεί στο κτίριο, 
επί της οδού Ιωάννου Γρυπάρη 2, Περιοχή Χαριλάου, στη 
Θεσσαλονίκη και θα έχει επωνυμία «ΜΟΥΣΙΚΗ ΣΧΟΛΗ 
ΠΕΝΤΑΓΡΑΜΜΟ». 

2. Η Μουσική Σχολή, θα λειτουργήσει τα τμήματα, ωδι¬ 
κής, αρμονίας, αντίστιξής, φυγής, κλασσικής· κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1993 - 94. 

Από τις διατάξεις αυτής της απόφασης, δεν προκαλείται 

δαπάνη, σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. - 

Αθήνα, 6 Μαΐου 1993 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/260/27170 (9) 

Χορήγηση άδειας ίδρυσης και λειτουργίας Μουσικής Σχο¬ 
λής, στη Μαγδαληνή Τσεσμελή». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας ιδιωτικών μουσικών ιδρυμά¬ 
των, ως και το από 11.11.57 Β.Δ. «περί κυρώσεως του 
εσωτερικού κανονισμού του Ωδείου θεσ/νίκης». 


5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
Υπογραφής «Με εντολή Υπουργού» στους Γεν. Γραμμα¬ 
τείς, Γ εν. Δ/ντές, προϊσταμένους Δ/νσεων, τμημάτων, 
γραφείων της Κ.Υ. του ΥΠΠΟ» (ΦΕΚ 987/Β/28.11.91). 

8. Την από 28.4.93 πρακτικό αυτοψίας, της επιτροπής 
ελέγχου κτιρίων, Σχολών χορού και Μουσικής, της 1ης 
εφορείας βυζαντινών αρχ/των. 

9. Την από 5.1.93 αίτηση της Μαγδαληνής Τσεσμελή, 
ιδρύτριας της ανωτέρω Μουσικής Σχολής, με συνημμένα 
δικαιολογητικά, αποφασίζουμε: 

1. Χορηγούμε στη Μαγδαληνή Τσεσμελή, άδεια ίδρυ¬ 
σης και λειτουργίας Μουσικής Σχολής, που θα στεγαστεί 
στο κτίριο, επί της οδού Παρνασσού 1, στη Νίκαια και θα 
έχει επωνυμία «ΜΟΥΣΙΚΗ ΣΧΟΛΗ ΜΑΓΔΑΛΗΝΗΣ ΤΣΕ- 
ΣΜΕΛΗ». 

2. Η Μουσική Σχολή, θα λειτουργήσει τα τμήματα, ωδι¬ 
κής, αρμονίας, αντίστιξης, φυγής, πληκτών. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει απά το σχολικό έτος 1993 - 94. 

Από τις διατάξεις αυτής της απόφασης, δεν προκαλείται 

δαπάνη, σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαΐου 1993 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


